CELEX: 62014CN0418
Language: et
Date: 2014-09-05 00:00:00
Title: Kohtuasi C-418/14: Eelotsusetaotlus, mille on esitanud Wojewódzki Sąd Administracyjny we Wrocławiu (Poola) 5. septembril 2014 – ROZ-ŚWIT Zakład Produkcyjno-Handlowo-Usługowy Henryk Ciurko, Adam Pawłowski spółka jawna versus Dyrektor Izby Celnej we Wrocławiu

22.12.2014   
            
            
               ET
            
            
               Euroopa Liidu Teataja
            
            
               C 462/12
            
         Eelotsusetaotlus, mille on esitanud Wojewódzki Sąd Administracyjny we Wrocławiu (Poola) 5. septembril 2014 – ROZ-ŚWIT Zakład Produkcyjno-Handlowo-Usługowy Henryk Ciurko, Adam Pawłowski spółka jawna versus Dyrektor Izby Celnej we Wrocławiu
   (Kohtuasi C-418/14)
   (2014/C 462/20)
   Kohtumenetluse keel: poola
   
      Eelotsusetaotluse esitanud kohus
   
   Wojewódzki Sąd Administracyjny we Wrocławiu
   
      Põhikohtuasja pooled
   
   
      Kaebuse esitaja: ROZ-ŚWIT Zakład Produkcyjno-Handlowo-Usługowy Henryk Ciurko, Adam Pawłowski spółka jawna
   
      Vastustaja: Dyrektor Izby Celnej we Wrocławiu
   
      Eelotsuse küsimused
   
   
               1.
            
            
               Kas nõukogu 27. oktoobri 2003. aasta direktiivi 2003/96/EÜ (1), millega korraldatakse ümber energiatoodete ja elektrienergia maksustamise ühenduse raamistik, (ELT L 283, lk 51; ELT eriväljaanne 09/01, lk 405) artiklit 5 koostoimes artikli 2 lõikega 3 ja artikli 21 lõikega 4 tuleb tõlgendada nii, et sellega on vastuolus Poola 6. detsembri 2008. aasta aktsiisiseaduse (edaspidi „aktsiisiseadus”; Dziennik Ustaw, edaspidi „Dz. U.”, nr 3, rubriik 11, koos hilisemate muudatustega) artikli 89 lõige 16, mille kohaselt tuleb kütteõlile kohaldada mootorikütuse aktsiisimäära, kui maksukohustuslane on jätnud täitmata aktsiisiseaduse artikli 89 lõigetes 14 ja 15 sätestatud vorminõude?
            
         
               2.
            
            
               Kas proportsionaalsuse põhimõttega on vastuolus aktsiisiseaduse artikli 89 lõigetes 14 ja 15 sätestatud formaalne nõue, mis näeb ette, et kütteõlile kohaldatakse aktsiisi soodusmäära ainult siis, kui kaubasaajate kinnituste koonddeklaratsioon koostatakse ja esitatakse seaduses sätestatud tähtajaks olenemata sellest, kas on täidetud sisuline nõue müüa kütteainet kütteks kasutamise eesmärgil?
            
         
               3.
            
            
               Kas proportsionaalsuse põhimõttega on kooskõlas aktsiisiseaduse artikli 89 lõikes 16 ette nähtud karistus, mille kohaselt peab kütteõli müüja tasuma aktsiisi – nagu see on käesolevas kohtuasjas – mootorikütusele kohaldatava määra alusel (aktsiisiseaduse artikli 89 lõike 4 punkt 1), kui aktsiisiseaduse artikli 89 lõigetes 14 ja 15 sätestatud vorminõue ei ole täidetud?
            
         
      (1)  ELT L 283, lk 51.